Diari Oficial de la Generalitat Valenciana


Sumari del DOGV 4303, del 30-07-2002 (2002/7572)

Informació pública de les bases de la convocatòria per a proveir en propietat una plaça de tècnic jurídic en matèria urbanística d'aquesta corporació.
------------------------------------------------------------------------------------------------------------------------------------------------------

### Dades del document

Número de DOGV
:   4303

Data del DOGV
:   30-07-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/7572


Data del document
:   03-07-2002

Organisme emissor
:   Ajuntament de Quart de Poblet

Tipus de document
:   Convocatòria

Descriptors 

:   * Quart de Poblet
    * administració local
    * concurs administratiu
    * professió jurídica

Informació pública de les bases de la convocatòria per a proveir en propietat una plaça de tècnic jurídic en matèria urbanística d'aquesta corporació. [2002/M7572]
  
Amb aquest anunci fem públic que, per mitjà de Decret d'Alcaldia de data 3 de juliol de 2002, s'ha resolt aprovar les bases que seguidament es transcriuen:
  
Bases que regiran la convocatòria per a proveir en propietat una plaça de tècnic jurídic en matèria urbanística d'aquesta corporació, inclosa en l'oferta d'ocupació pública de 2002.
  
Primera. Objecte de la convocatòria
  
- Denominació de la plaça: tècnic jurídic en matèria urbanística
  
- Grup: A
  
- Naturalesa: funcionarial
  
- Escala: administració especial
  
- Subescala: tècnica
  
- Sistema provisió: concurs
  
- Nombre total de places convocades: una
  
Segona. Normativa d'aplicació
  
La realització del concurs de mèrits se sotmetrà, en tot allò no previst expressament en aquestes bases, al dret bàsic contingut en la Llei 30/1984, de 2 d'agost; a les normes de la Llei 7/1985, de 2 d'abril, al RD Legislatiu 781/1986, de 18 d'abril , al Decret Legislatiu de 24 d'octubre 1995; pel qual s'aprova el Text Refós de la Llei de la Funció Pública Valenciana; el RD 896/1991, de 7 de juny; i en allò no previst en les esmentades normes, pel Decret 33/1999, de 29 de març, del Govern Valencià, i supletòriament pel RD 364/1995, de 10 de març, pel qual s'aprova el Reglament General d'Ingrés del Personal al Servei de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat.
  
Tercera. Condicions o requisits que han de reunir o complir els aspirants
  
Per a prendre part en les proves selectives d'aquesta convocatòria caldrà:
  
a) Posseir la nacionalitat espanyola, de conformitat amb el que disposa el Decret 315/1964, de 7 de febrer, o estar inclòs en l'àmbit d'aplicació de la Llei 17/1993, de 23 de desembre, sobre l'accés a determinats sectors de la Funció Pública dels nacionals dels altres estats membres de la Unió Europea.
  
b) Tindre complits 18 anys d'edat.
  
c) Estar en possessió del títol de Llicenciat en Dret, així com del certificat homologat per la Generalitat Valenciana (Junta Qualificadora de Coneixements de Valencià) de coneixements de valencià (grau mitjà).
  
d) No patir malaltia o defecte físic o psíquic que impedisca l'acompliment de les corresponents funcions.
  
e) No haver sigut separat, per mitjà d'expedient disciplinari, del servei a l'estat, a les comunitats autònomes o a les entitats Locals, ni trobar-se inhabilitat per a l'exercici de funcions públiques.
  
f) No trobar-se sotmés a cap causa d'incapacitat de les contingudes en la legislació vigent.
  
g) No trobar-se sotmés a cap dels supòsits d'incompatibilitat previstos a la Llei 53/1984, de 26 de desembre, d'Incompatibilitats del Personal al Servei de les Administracions Públiques.
  
h) Comprometre's, en cas d'obtindre la plaça, a jurar o prometre per la seua consciència i honor complir fidelment les obligacions del càrrec amb lleialtat al rei, guardant i fent guardar la Constitució com a norma fonamental de l'estat (RD 707/1979, de 5 d'abril).
  
Els aspirants hauran de complir tots els requisits anteriorment assenyalats el dia de la finalització del termini de presentació de sol·licituds.
  
Quarta. Igualtat de condicions
  
D'acord amb el que estableix la Llei 13/1982, de 7 d'abril, d'Integració Social de Minusvàlid, en aquestes proves seran admeses les persones minusvàlides en igualtat de condicions que els altres aspirants.
  
El tribunal establirà, per a les persones amb minusvalidesa que així ho sol·liciten, les adaptacions possibles de temps i mitjans per a la realització de les proves. A aquest efecte, els interessats presentaran la petició corresponent en la sol·licitud de participació en la convocatòria.
  
Cinquena. Sol·licituds i admissió d'aspirants
  
5.1. A les sol·licituds per a prendre part en aquesta convocatòria, que hauran d'estar degudament emplenades, els aspirants manifestaran que compleixen totes i cada una de les condicions i requisits exigits a la base tercera, i si s'escau, base quarta, i seran dirigides a l'alcaldessa presidenta de l'Ajuntament de Quart de Poblet. Caldrà presentar-les en el Registre General d'aquest Ajuntament (pl. País Valencià, 1), o en qualsevol de les formes previstes a l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, dins del termini de 20 dies naturals, comptats a partir de l'endemà de la publicació de l'extracte de la convocatòria en el Boletín Oficial del Estado.
  
5.2. Per a ser admés serà suficient, a més de la presentació de la sol·licitud, aportar l'abonament dels drets d'examen i formació d'expedient, que es fixen en la quantitat de 77,32 euros per a cada aspirant, abonament que caldrà fer per mitjà d'ingrés bancari, directament o per transferència, en el compte restringit que amb aquesta finalitat té obert aquesta corporació, número 1107636924, dígit de control 28, de Bancaixa - entitat 2077 € , agència número 0109, de Quart de Poblet - València - (pl. País Valencià, núm. 2), i que s'acreditarà amb el resguard justificatiu de l'ingrés adherit a la sol·licitud, tot assenyalant la convocatòria a què correspon. Els drets d'examen serien retornats, únicament, prèvia la petició de l'interessat, si aquest fóra exclòs del procés selectiu, per falta d'algun dels requisits exigits per a prendre-hi part.
  
5.3. Així mateix, junt amb la sol·licitud i el resguard d'ingrés dels drets d'examen, hauran d'adjuntar-se els documents acreditatius, degudament compulsats, dels mèrits al·legats.
  
5.4. Acabat el termini de presentació de sol·licituds, l'Alcaldia dictarà resolució, en el termini màxim d'un mes, declarant aprovada la llista d'admesos i exclosos, la qual s'adoptarà sobre la base de les declaracions dels aspirants. Aquesta resolució, en la qual constarà el nom i cognoms dels aspirants, i, si s'escau, la causa de l'exclusió, que es publicarà en el Butlletí Oficial de la Província de València, indicarà el termini de 10 dies hàbils perquè els aspirants exclosos n'esmenen els defectes. Així mateix, durant l'esmentat termini, els interessats podran presentar qualsevol reclamació pertinent.
  
Els errors de fet podran esmenar-se en qualsevol moment, d'ofici o a petició de la persona interessada.
  
Si no es produeix cap reclamació, suggeriment o petició d'esmena, la resolució provisional esdevindrà definitiva automàticament; en un altre cas, resoltes les reclamacions i esmenes, l'autoritat convocant elevarà a definitives les llistes d'admesos i exclosos per mitjà de resolució que es publicarà igualment en el Butlletí Oficial de la Província de València, assenyalant el lloc, la data i l'hora de l'acte de valoració o baremació dels mèrits al·legats pels aspirants.
  
La publicació de l'esmentada resolució serà determinant dels terminis a l'efecte de possibles impugnacions o recursos.
  
La resolució del tribunal que aprove la baremació de mèrits, expressiva del seu resultat, es publicarà al tauler d'edictes de l'Ajuntament, amb indicació del lloc, la data i l'hora en què tindrà lloc l'entrevista personal establida en aquestes bases, així com dels concursants que passen a realitzar l'esmentada entrevista.
  
5.5. En contra de la resolució que aprova la llista definitiva, els interessats podran interposar un recurs contenciós administratiu, en els termes de la Llei Reguladora de la Jurisdicció Contenciosa Administrativa vigent, prèviament, si s'escau, el recurs potestatiu de reposició previst a l'article 116 de la Llei 30/1992, segons redacció de la Llei 4/1999, de 13 de gener.
  
Sisena. Tribunal qualificador
  
6.1. El tribunal qualificador estarà constituït de la forma següent:
  
Presidenta: l'alcaldessa presidenta de l'Ajuntament o regidor en qui delegue.
  
Vocals:
  
1. Dos funcionaris de carrera, designats per l'alcaldessa presidenta, que posseïsquen una titulació igual o superior a la requerida per als llocs de treball a proveir i que pertanguen al mateix grup.
  
2. Un representant de l'administració del Govern Valencià, designat per la Conselleria de Justícia i Administracions Públiques, que haurà de comptar amb una titulació igual o superior a la requerida per a la plaça que es convoca.
  
3. Un funcionari de carrera designat per la Junta de Personal, que posseïsca una titulació igual o superior a la requerida per als llocs de treball a proveir i que pertanga al mateix grup, qui actuarà amb veu i vot.
  
Actuarà com a secretari, amb veu i sense vot, el de la corporació o funcionari en qui delegue.
  
6.2. Cada proposta o nomenament de vocal implicarà també la designació d'un suplent amb els mateixos requisits i condicions. Tots els vocals hauran de ser personal funcionari que posseïsca una titulació igual o superior a la requerida per a la plaça a proveir i que pertanguen al mateix grup.
  
6.3. La composició concreta del tribunal qualificador, amb la corresponent designació de cada un dels seus membres, es farà pública junt amb la llista provisional d'admesos en el Butlletí Oficial de la Província de València, i al tauler d'edictes de l'Ajuntament, amb una antelació mínima d'un mes a la data de començament de les proves.
  
6.4. Al Tribunal, li correspon el desenvolupament i la qualificació de les proves selectives. Estarà vinculat, en la seua actuació, a les presents Bases i no podrà aprovar ni declarar que han superat les proves selectives un nombre superior d'aspirants al de places convocades.
  
6.5. Els membres del tribunal s'abstindran d'intervindre, i ho notificaran a l'autoritat convocant, i els aspirants podran recusar-los, quan concórreguen en ells les circumstàncies previstes a l'article 28 de la Llei de Règim Jurídic de les Administracions Públiques i del Procediment Administratiu Comú vigent, o quan hagen realitzat tasques de preparació d'aspirants durant els cinc anys anteriors a la publicació de la convocatòria.
  
6.6. El tribunal no podrà constituir-se ni actuar sense la presència de la majoria dels seus membres, titulars o suplents indistintament. Les decisions s'adoptaran per majoria de vots, i podran disposar la incorporació als seus treballs d'assessors especialistes, per a aquelles proves que ho requerisquen, els quals es limitaran a exercir les seues especialitats tècniques i basant-se exclusivament en aquestes col·laboraran amb el tribunal amb veu, però sense vot. Els assessors i especialistes estaran sotmesos a les mateixes causes d'abstenció i recusació que la resta del tribunal.
  
Setena. Començament, desenvolupament i contingut del concurs
  
7.1. Fases.
  
El concurs constarà de dues fases diferenciades: la primera, consistirà en una baremació de mèrits, i la segona, en la realització d'una entrevista personal.
  
7.2. Primera fase. Baremació de mèrits.
  
Es valoraran els mèrits següents:
  
a) Experiència a l'administració local.
  
Per haver desenvolupat funcions de tècnic d'administració o llicenciat en Dret adscrit a l'àrea d'urbanisme o oficina tècnica. Es valoraran a raó de 3 punts per any complet treballat, fins a un màxim de 18 punts.
  
b) Serveis prestats.
  
S'entendran com a tals aquells serveis previs, prestats a l'administració, que s'hagen reconegut, a l'empara del que disposa la Llei 70/1978, de 26 de novembre, i d'altra normativa aplicable, i que no s'al·leguen en l'apartat corresponent a Experiència. No es computaran els serveis prestats simultàniament amb d'altres també al·legats. Es valoraran a raó de 0,50 punts per cada any complet de serveis, fins a un màxim de 3 punts.
  
c) Experiència professional.
  
Es valorarà 2 punts per cada any complet de col·legiació com a advocat en exercici, acreditada per mitjà de la col·legiació i de la llicència fiscal, fins a un màxim de 10 punts.
  
d) Cursos de formació i perfeccionament.
  
Es tindran en compte aquells cursos de formació i perfeccionament que, convocats o homologats per qualsevol centre o organisme oficial de formació, tinguen relació amb les funcions del lloc de treball segons el barem següent:
  
Cursos de 50 o més hores de duració: 0,50 punts.
  
Cursos de 25 a 49 hores de duració: 0,25 punts.
  
Cursos de 24 hores o menys de duració: 0,10 punts.
  
La valoració d'aquest apartat no podrà excedir de 3 punts.
  
e) Coneixements de valencià.
  
Seran avaluables els certificats expedits per la Junta Qualificadora de Coneixements de Valencià i/o qualsevol altre títol de valencià homologat per aquest organisme, i d'acord amb el barem següent:
  
Grau superior: 1 punt.
  
7.3. Qualificació.
  
El tribunal valorarà els mèrits al·legats que es troben degudament justificats documentalment, computant únicament períodes d'anys complets, i formant la relació segons les puntuacions totals obtingudes per cada concursant.
  
Únicament passaran a realitzar l'entrevista els qui obtinguen un mínim de 20 punts, en cas contrari, es consideraran exclosos del procés selectiu.
  
El resultat de la baremació, amb la relació dels concursants cridats a l'entrevista, es publicarà al tauler d'edictes de la corporació, concedint un termini de 10 dies perquè s'hi puguen formular les reclamacions i esmenes que s'estimen pertinents.
  
7.4. Segona fase: entrevista personal.
  
Es realitzarà davant del tribunal qualificador, i versarà sobre el coneixement de la realitat urbanística de Quart de Poblet, l'ordenament aplicable i la major adequació al perfil professional de la plaça convocada.
  
La puntuació màxima serà de 5 punts.
  
El lloc i l'hora del començament d'aquesta es publicarà en el Butlletí Oficial de la Província de València junt amb la relació definitiva d'aspirants admesos i exclosos.
  
Una vegada començada, no serà obligatòria la publicació en el Butlletí Oficial de la Província de València de les crides successives. N'hi haurà prou amb la publicitat realitzada al tauler d'anuncis de la corporació.
  
El fet que l'aspirant no es presente en el moment de ser cridat, determinarà automàticament el decaïment del seu dret a participar, i, en conseqüència, quedarà exclòs del procediment selectiu.
  
Vuitena. Llista d'aprovats i proposta del tribunal
  
La suma de les puntuacions obtingudes en la baremació de mèrits així com en l'entrevista, determinarà que el tribunal formule la resolució amb l'aspirant aprovat.
  
La resolució final amb l'aspirant aprovat es publicarà al tauler d'edictes de l'Ajuntament.
  
El tribunal elevarà aquesta resolució a l'Alcaldia junt amb la corresponent proposta de nomenament de funcionari de carrera.
  
Així mateix es crearà, a fi de cobrir possibles serveis urgents, una borsa de treball amb els aspirants aprovats i no seleccionats, el nombre dels quals serà determinat pel Tribunal, per ordre de puntuació.
  
Novena. Presentació de documentació i nomenament
  
9.1. En el termini de 20 dies hàbils a comptar des de la publicació al tauler d'anuncis d'aquesta corporació de la relació d'aprovats a què es refereix l'apartat anterior, els aspirants que figuren en aquesta hauran de presentar els següents documents acreditatius de les condicions de capacitat i requisits exigits en la convocatòria:
  
a) Fotocòpia, degudament compulsada, del DNI i certificat de naixement expedit pel registre civil corresponent.
  
b) Fotocòpia, degudament compulsada, de les titulacions exigides en lletra c) de la base tercera.
  
c) Declaració jurada o promesa que no ha estat separat, per mitjà d'expedient disciplinari, del servei de l'administració pública, ni que es troba inhabilitat per a l'exercici de funcions públiques
  
d) Certificat oficial mèdic acreditatiu de no patir malaltia o defecte físic que impedisquen l'exercici de les corresponents funcions.
  
e) Declaració de l'interessat sobre el jurament o promesa de fidel compliment de les obligacions del càrrec amb lleialtat al rei i a la Constitució.
  
9.2. Els qui tinguen la condició de funcionaris de carrera estaran exempts de justificar documentalment les condicions i la resta de requisits ja acreditats per a obtindre l'anterior nomenament; únicament hauran de presentar un certificat de l'organisme de què depenguen que n'acredite la condició i la resta de circumstàncies que consten en el seu expedient personal.
  
9.3. Els qui dins del termini fixat i llevat de casos de força major, no presenten la documentació o de l'examen d'aquesta es dedueix que falta algun dels requisits assenyalats a la base tercera, no podran ser nomenats funcionaris de carrera, cosa que donarà lloc a la invalidesa de l'actuació de l'interessat i a la nul·litat subsegüent dels actes del tribunal respecte a aquest, sense perjudici de la responsabilitat en què puga haver incorregut per falsedat en la seua sol·licitud de participació. La plaça no ocupada per l'aspirant quedarà vacant.
  
9.4. Transcorregut el termini de presentació de la documentació, l'Alcaldia procedirà al nomenament com a funcionari de carrera de l'aspirant aprovat, determinant el termini per a la presa de possessió, que no podrà excedir d'un mes.
  
Deu. Incidències
  
El tribunal està facultat per a resoldre les qüestions que puguen suscitar-se durant el transcurs del concurs. A aquest efecte, adoptarà els acords necessaris per al bon funcionament d'aquest en tot allò no previst en aquestes bases.
  
Onze. Vinculació de les bases
  
Aquestes bases vinculen l'administració, el tribunal i els qui participen en les proves selectives, i tant aquesta convocatòria com tots els actes administratius que se'n deriven així com de les actuacions del tribunal, podran ser impugnats pels interessats en els casos, els terminis i la forma establits en la Llei de Règim Jurídic de les Administracions Públiques i del Procediment Administratiu Comú.
  
Aquestes bases són definitives en via administrativa i en contra d'aquestes pot interposar-se un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, segons el que preveu l'article 46 de la Llei de la Jurisdicció Contenciosa Administrativa; no obstant això, es podrà utilitzar qualssevol altres recursos si es creu convenient.
  
Dotze. Publicació
  
Aquestes bases es publicaran en el Butlletí Oficial de la Província de València, en el Diari Oficial de la Generalitat Valenciana, i un anunci de la convocatòria, en extracte, en el Boletín Oficial del Estado.
  
Cosa que fem pública perquè en prengueu coneixement i als efectes oportuns.